На основу члана 17. став 2. и 4. Одлуке о јавним расправама (''Службени гласник општине Мало Црниће'', број 5/2019),

Општинско веће општине Мало Црниће на седници одржаној 11.07.2019. године, д о н о с и

**П Р О Г Р А М**

**ЈАВНЕ РАСПРАВЕ О НАЦРТУ ЛОКАЛНОГ ЕКОЛОШКОГ АКЦИОНОГ ПЛАНА**

 **ОПШТИНЕ МАЛО ЦРНИЋЕ ЗА ПЕРИОД ОД 2020. ДО 2025. ГОДИНЕ**

1. У поступку припреме Нацрта Локалног еколошког акционог плана (ЛЕАП)

општине Мало Црниће за период од 2020. до 2025. године, којим се дефинише заштита и интегрално управљање водним ресурсима, квалитет ваздуха, земљиште, отпад, биодиверзитет заштићених природних добра и зелене површине, енергетика и обновљиви извори енергије, климатске промене и природне катастрофе, образовање за заштиту животне средине, информисање, подизање јавне свести и учешће јавности у одлучивању, институционални оквир за спровођење програма, основни проблеми животне средине у општини Мало Црниће, акциони план и друго, Општинско веће општине Мало Црниће спроводи јавну расправу о Нацрту Локалног еколошког акционог плана општине Мало Црниће за период од 2020. до 2025. године, који је саставни део овог Програма.

 2. Јавна расправа о Нацрту Локалног еколошког акционог плана општине Мало Црниће за период од 2020. до 2025. године спровешће се у периоду од **12.07. до 01.08. 2019. године.**

 3. Нацрт Локалног еколошког акционог плана општине Мало Црниће за период од 2020. до 2025. године сачинило је Координационо тело образовано решењем председника Општине Мало Црниће број: 119-20/2018 од 24.09.2018. године са консултантима фирме Двопер Доо Београд, Дечанска 5.

 4. Текст нацрта ЛЕАП-а биће постављен на интернет страници Општине Мало Црниће [www.opstinamalocrnice.rs](http://www.opstinamalocrnice.rs)

 5. Иницијативе, предлози, сугестије и коментари достављају се Координационом телу за израду ЛЕАП-а на адресу Бајлонијева 119, 12311 Мало Црниће или електронским путем на e-mail адресу: jela@opstinamalocrnice.rs, у року од 15 дана од дана објављивања јавног позива.

 6. Презентација и расправа о предложеном Нацрту Локалног еколошког акционог плана општине Мало Црниће за период од 2020. до 2025. године, **одржаће се 18.07.2019. године, са почетком у 11:00 часова,** у згради Општине Мало Црниће, у Малом Црнићу, Бајлонијева бр. 119, у малој сали (први спрат).

 7. По окончању јавне расправе Координационо тело ће анализирати све иницијативе, предлоге, сугестије и коментаре учесника у јавној расправи и сачинити извештај о спроведеној јавној расправи о Нацрту Локалног еколошког акционог плана општине Мало Црниће за период од 2020. до 2025. године.

 8. Овај Програм, ради реализације доставити Општинској управи Мало Црниће-Одсеку за локалне економски развој, локалну пореску администрацију и инспекцијске послове, који ће Јавни позив за учешће у јавној расправи са овим Програмом објавити на интернет страници Општине.

Број: 501-10/2019-2

У Малом Црнићу, 11.07.2019. године

**ОПШТИНСКО ВЕЋЕ ОПШТИНЕ МАЛО ЦРНИЋЕ**

 **ПРЕДСЕДНИК,**

Малиша Антонијевић, с.р.